ભગત તો કડવો ઘૂંટડો ગળી ગયા પણ મગન આકરા પાણીએ થઇ ગયો હતો . ભગતે એને પણ ટપાર્યો.. હરજીની આબરૂ આજુબાજુના ગામમાં બિલકુલ હતી નહિ. પણ એની પાસે છ ટ્રેકટર હતા જે આજુબાજુના ઇંટોના ભઠ્ઠા માં હાલતાં. હરજી આમેય લખણનો પૂરો હતો . હજુ વરસ દિવસ પહેલા જ એક ગામની જ દીકરી સાથે એ ઈંટના ભઠ્ઠામાં પકડાયો હતો અને ભગતે એને ના કહેવાના વેણ કહ્યા હતા. પણ ભગતને એ ખબર નહોતી કે બાઘડબિલ્લો પોતાના જ ઘરનું માખણ ચાટી જશે.